[Resep] Italiaanse tamatiesous | Maroela Media
Italiaanse tamatiesous. Foto: Lekker en Vinnig
ŉ Heerlike sous wat by verskeie geregte sal pas. En as jy ŉ Italiaanse skoonma het, sal sy ook van dié sous hou …
Lewer ongeveer 3-3,5 liter
6 uie, in groot stukke gesny
5 groot knoffelhuisies, fyngedruk
2 groot groen soetrissies, ontpit en grofgekap
2 selderystingels met blare aan, grofgekap
8 x 410 g-blikke heel geskilde tamaties
30 ml balsamiese of druiweasyn
100 ml gekapte vars gemengde kruie of 30 ml droë gemengde kruie
Kap die uie in ŉ voedselverwerker fyn, maar nie pap nie. Skep dit uit en hou dit eenkant.
Herhaal met die knoffel, soetrissies en seldery en hou dit apart van die uie.
Verhit intussen die olie oor matige hitte in ŉ groot kastrol met ŉ inhoudsmaat van minstens 6-8 liter. Soteer die uie vir ŉ paar minute en voeg dan die ander groente by. Soteer 5 minute.
Kap intussen die inhoud van 2-3 blikke tamaties op ŉ slag saam met die vloeistof in ŉ voedselverwerker fyn. Voeg dit by die groente en herhaal met die orige blikke.
Roer die tamatiepuree, asyn en suiker by en geur na smaak. Verhit die sous tot kookpunt en verlaag die hitte effens sodat dit aanhoudend prut. Moenie die deksel opsit nie, want die sous moet verdik soos die vloeistof indamp.
Prut 3½-4 uur oor lae tot matige hitte en roer gereeld. Die sous moet redelik dik word en ongeveer 3-4 cm in volume sak. Roer die kruie gedurende die laaste 5-10 minute van die kooktyd by en geur indien nodig.
Skep die warm sous in warm, gesteriliseerde flesse, giet ŉ dun lagie olyfolie bo-op en verseël dadelik. Of laat die sous afkoel en bevries dit in 500-750 ml-houers, sodat dit net genoeg is vir een resep se gebruik.
Bron: Lekker en Vinnig – Bêrekos
Resep oorspronklik gepubliseer in Kos is op die tafel deur Heleen Meyer.
Heleen Meyer sous
Klein Jane · 3 jaar gelede
Dankie vir die lekker resepte Maroela Media, ek probeer dit gereeld tuis.